als_Latn dik_Latn tur_Latn
Gjykata e Tiranës ka nisur këtë të enjte procesin gjyqësor ndaj 14 ish-zyrtarëve te Bankës së Shqipërisë të akuzuar për vjedhjen e 713 milion lekeve në thesarin e shtetit. Gjatë kësaj seance, ish-drejtori i departamentit të emetimit, Dorian Çollaku, Lavdërim Cani, Gentjan Jahjaga dhe Dhimiter Davidhi kanë kërkuar gjykim të shkurtuar. Ndërsa ish-kryeinspektorja Elivar Golemi dhe Petrit Ramohitaj kanë kërkuar ndarje dhe veçim të çështjes. 14 ish-zyrtarët e bankës, akuzohen për “shpërdorim detyre”. Nga hetimet e kryera nga Prokuroria e Tiranës dhe njësia task-force per këta persona, nëpërmjet mosveprimeve të tyre, kanë krijuar kushtet për cenimin e një shume të konsiderueshme parash në administrim të Bankës së Shqipërisë. Ndërsa për katër zyrtarët e tjerë, Ardian Fullanin, Ardian Bitraj, Mimoza Burzdia dhe Klevis Bejtjan hetimet nuk janë mbyllur ende. Seanca e radhës është shtyre per ne datën 4 dhjetor.
als_Latn